ഹര്ത്താല് ആറു മുതല് , കെ.എസ്.ആര്.ടി.സി. ഓടില്ല പോലീസ് അകമ്ബടിയോടെ അവശ്യസര്വീസുകള് തിരുവനന്തപുരം: വിവാദ കാര്ഷിക നിയമങ്ങള്ക്കെതിരേ കര്ഷക സംഘടനകള് പ്രഖ്യാപിച്ച ഭാരത് ബന്ദിനു പിന്തുണയുമായി സംസ്ഥാനത്ത് ഇന്നു രാവിലെ ആറു മുതല് വൈകിട്ട് ആറു വരെ ഹര്ത്താല്. എല്.ഡി.എഫും യു.ഡി.എഫും വിവിധ ട്രേഡ് യൂണിയനുകളും ഹര്ത്താലിനു പിന്തുണ പ്രഖ്യാപിച്ചിട്ടുണ്ട്. അവശ്യസര്വീസുകളെ ഹര്ത്താലില്നിന്ന് ഒഴിവാക്കി. കെ.എസ്.ആര്.ടി.സി. ബസുകള് സര്വീസ് നടത്തില്ല. എ.പി.ജെ. അബ്ദുല് കലാം സാങ്കേതിക സര്വകലാശാല ഇന്നു നടത്താനിരുന്ന ബി.എച്ച്.എം.സി.ടി നാലാം സെമസ്റ്റര് റെഗുലര് സപ്ലിമെന്ററി പരീക്ഷകള് മാറ്റിവച്ചു. ഇന്ന് നടക്കാനിരുന്ന തിയറി പരീക്ഷകള് ഒക്ടോബര് ആറിനു നടക്കും. ഒക്ടോബര് ആറിന് നടത്താന് തീരുമാനിച്ചിരുന്ന ലാബ് പരീക്ഷകള് ഒക്ടോബര് 21 ന് നടക്കും. പരീക്ഷ സമയത്തില് മാറ്റമില്ല.കെ.എസ്.ആര്.ടി.സി. ഇന്നു പതിവു സര്വീസുകള് നടത്തില്ലെന്നു സി.എം.ഡി: ബിജു പ്രഭാകര് അറിയിച്ചു. ആവശ്യ സര്വീസുകള് വേണ്ടിവന്നാല് പോലീസിന്റെ നിര്ദേശപ്രകാരം നടത്തും. ആശുപത്രികള്, റെയില്വേ സ്റ്റേഷനുകള്, എയര്പോര്ട്ടുകള് തുടങ്ങിയ സ്ഥലങ്ങളിലേക്ക് പോലീസ് അകമ്ബടിയോടെ പരിമിതമായ രീതിയിലാകും സര്വീസ്. ഇന്ന് വൈകിട്ട് ആറിനു ശേഷം ദീര്ഘദൂര സര്വീസുകള് ഉണ്ടായിരിക്കും. കാര്ഷിക നിയമങ്ങള് പിന്വലിക്കണമെന്ന് ആവശ്യപ്പെട്ടുള്ള സമരത്തിന്റെ ഒന്നാം വാര്ഷികത്തില് സംയുക്ത കിസാന് മോര്ച്ചയാണ് ഭാരത് ബന്ദിന് ആഹ്വാനം ചെയ്തത്്. ബി.എം.എസ്. ഒഴികെയുള്ള എല്ലാ ട്രേഡ് യൂണിയനുകളും ബന്ദിനു പിന്തുണ പ്രഖ്യാപിച്ചിട്ടുണ്ട്. മോട്ടോര് വാഹന തൊഴിലാളികളും കര്ഷകരും ബാങ്ക് ജീവനക്കാരുമടക്കം നൂറിലേറെ സംഘടനകളും പിന്തുണ അറിയിച്ചിട്ടുണ്ട്.